***APOLLO 13***



**Pripomočki:** Več kroglic iz različnih materialov, magnet na palici, podajalna cev; gorilnik.

*11. aprila 1970 je bila iz Kennedyjevega vesoljskega centra izstreljena raketa s posadko. Njihova misija, danes znana kot Apollo 13, je bila pristati na Luni. Kot vemo, pa se ni vse izšlo po načrtu.*

Da bi prišla na Luno, je morala raketa najprej pobegniti zemeljski težnosti. **Vaša prva naloga je zato z eno od kroglic doseči senzor na vrhu cevi na desni strani sefa.** Ko vam to uspe, boste poleg priložene dobili še dodatno opremo, ki jo boste potrebovali za reševanje druge naloge.

Na poti proti Luni se je raketa namreč pokvarila in prišlo je do eksplozije. Da se izognete eksploziji celotnega sefa, je vaša druga naloga **izčrpati raketno gorivo iz desne plastenke.**

Ker ste pri reševanju težav oblečeni v skafander si ne morete pomagati s pihanjem ali sesanjem z usti. Bodite pazljivi tudi pri rokovanju z deli, ki so se ob eksploziji močno segreli.

.